b'\n_START_ARTICLE_\nSo\xc5\xa1ka postrv\n_START_SECTION_\nOpis\n_START_PARAGRAPH_\nDel latinskega imena marmoratus se nana\xc5\xa1a na zna\xc4\x8dilen marmoriran vzorec na hrbtu in glavi. Prepoznamo jo po podolgovatem valjastem telesu dol\xc5\xbeine med 50 in 70 centimetri ter marmorastem vzorcu na sivobeli podlagi. Vzorec je lahko temno siv, rjav, olivno zelen, bakreno rde\xc4\x8d ali rumeno rjav. Med marmornim vzorcem je lahko ve\xc4\x8d ali manj rde\xc4\x8dih pik ali peg. Dose\xc5\xbee lahko te\xc5\xbeo \xc4\x8dez 20\xc2\xa0kg. Do sedaj najdalj\xc5\xa1a ujeta v Sloveniji je merila 121\xc2\xa0cm in je tehtala 25\xc2\xa0kg. Pri samcih je spodnja \xc4\x8deljust kavljasto zakrivljena._NEWLINE_Postrvi so plenilke. Odrasle \xc5\xbeivali se hranijo z ribami in lovijo v mraku, mladice pa z rastlinjem, planktonom in \xc5\xbeu\xc5\xbeelkami._NEWLINE_Drstijo se od novembra do januarja na prodnatem re\xc4\x8dnem dnu.\n_START_SECTION_\nOhranjanje vrste\n_START_PARAGRAPH_\nBolj kot sam ribolov jih ogro\xc5\xbea genetsko me\xc5\xa1anje z vne\xc5\xa1eno poto\xc4\x8dno postrvjo. Zadnjih deset let si ribi\xc4\x8di z vzgojo \xc4\x8distih populacij in izlovom poto\xc4\x8dne postrvi prizadevajo, da bi bile postrvi v So\xc4\x8di spet so\xc5\xa1ke. Biologi jih vzgojijo v bazenih in jih nato izpustijo nazaj v So\xc4\x8do ob njenem izviru._NEWLINE_V zgornjem pore\xc4\x8dju So\xc4\x8de poteka poseben program varovanja so\xc5\xa1ke postrvi.'